Városjáró - Nissan Qashqai
A Nissan az Almera pótlását három modellel oldotta meg. Ezek közül a legizgalmasabb egy új kategória szülötte. Nem SUV, de személyautó sem, crossover névre hallgat. Kifejezetten kellemes választás.
Nem csak színe és az idõjárás miatt nem tûnik ki az utcaképbõl
(Még több fotó a galériában. Kattintson a képre!)

Idõrõl idõre új divat ragadja el az autóvásárlókat. Volt olyan, hogy a kombikat szerették, de arra is tisztán lehet emlékezni, amikor elkezdõdött az egyterûláz. A terepjárók hirtelen népszerûsége valamint a SUV kategória kitalálása némileg extrémebb irányba mozdították el a szabadidõs irányzatot, de még ez sem volt elég. Gyakorlatilag már mindent összemosnak mindennel, így azon sem lehet meglepõdni, ha SUV-egyterûként definiálnak egy autót, de már létezik terepjáró-sportkocsi, vagy éppen más furcsa többfunkciós autó is.

Manapság már mindent megvesznek az emberek, csak éppen ki kell találni egy jó elméletet, hogy az újdonság miért jó. Kell hozzá egy logikusan felépített reklámkampány, és máris itt az új irányzat. A legújabb divat most a crossover, amely úgy néz ki, mint egy SUV, de mégsem az. Leginkább egy valódi terepjáró képességgel nem rendelkezõ SUV, bár ez utóbbi kategória tagjai sem arról voltak híresek, hogy megmásznák a legdurvább hegyeket. Az autógyártók mégis tovább finomították az igényeket, még hangsúlyosabb a kényelem.

A Tekna Pack kivitelhez üvegtetõ is jár. Otthonos a belsõ tér

A gyárak elképzeléseit talán a Nissan új modellstratégiája tükrözi a legjobban. Az öreg Almerát egyszerre három modellel váltották le. A kisebb, tágasabb, családias autóra vágyóknak megszületett a Note, a mini egyterû, rengeteg praktikus megoldással. Az Almera nyomában a konzervatív vonalat folytatva jött a Tiida, amelyet valószínûleg kevés fiatal fog álmai autójaként megjelölni. Nekik készült a Qashqai, amely egy új kategóriát képvisel, modern a vonalvezetése, és akár szabadidõs tevékenységre is tökéletes.

Látszik a Murano-rokonság, és jól is áll a kocsinak

A Nissan elég sokat várt ettõl a modelltõl; új irányba nyitottak, amelyre szerintük szükség volt. Az elképzelés alapja, hogy az alsóközepesautó-tulajok egy része szeretne magasabb, városban jobban használható autót. A másik ok pedig az, hogy a terepjáróval közlekedõk egy része megelégedne kisebb, kényelmesebb autóval is. A logika nem rossz, sõt a megvalósítás sem.
japán autó Sárvár Nissan Qashqai kompakt Nissan Murano SUV Nissan